Kleinhandelverkope veel laer as verwagting | Maroela Media
Vrou (73) sterf ná polisie-snuffelhond haar herhaaldelik byt
Vier dood toe bakkie, vragmotor bots
Verlore of gesteelde vuurwapens: Jou 5 stap-aksieplan
Wie is Alan Winde en wat kan ons van hom verwag?
Langste liga ná uitgerekte dispuut afgehandel
Westelike Provinsie, Sharks steeds onoorwonne
Pro14: Kings maak soos die Bokke met hul min besit
Glips versuur skitterskopper se dag van glorie
Eddie Jones se lakmoestoets
Boek: Ek kom terug
PG du Plessis-versameling kom 'huis toe'
Oumagrootjie pak alligator wat ponie verorber
Gedagte vir die dag: Ons wonderlike wêreld
Só word bedreigde rietpaddatjie van uitwissing gered
'n Alternatiewe Somervakansie: Bekoorlikste kothuise in die binneland
ToekomsVenster: Vooroordeel en vrees
Podlitiek: Maimane laat almal lag, China soek krag en Wellington se ou vlag
Luister: Môregloed – Episode 9
Kleinhandelverkope veel laer as verwagting
Die Suid-Afrikaanse ekonomie het weer eens 'n harde knou weg. Statistiek Suid-Afrika het aangekondig dat kleinhandelverkope in April met 0,5% gestyg het.
Dit was veel laer as markverwagtinge. En dit was die traagste kleinhandelsyfer sedert Februarie 2017.
Die kleinhandelgegewens lewer 'n belangrike bydrae tot die land se ekonomiese groeikoers. Veral met swakheid in primêre sektore soos vervaardiging, mynbou en landbou word kleinhandelverkope as 'n staatmaker beskou.
'n Portefeuljebestuurder by 36ONE Asset Management, Evan Walker, het op 'n radioprogram gesê dat verskeie faktore hiertoe bygedra het. Hy sê in aanloop tot die verhoging in belasting in toegevoegde waarde het verbruikers probeer om die spertyd te klop en veral in Maart geld spandeer. Boonop was Paasfees ook vroeër vanjaar.
"Om dié rede het kleinhandelverkope in Maart met 4,6% gestyg. Kleinhandelverkope dra ongeveer 60% by tot die ekonomiese groeikoers," het hy gesê.
Volgens Walker het ander faktore soos die duurder brandstofpryse en swakker Rand ook verbruikerssentiment in April gestonk.
Statistiek Suid-Afrika sê dat op 'n maandgrondslag kleinhandelverkope tussen Maart en April met 2,1% gedaal het. Dit het egter oor die drie maande tot einde Maart met 3,1% gestyg.
Walker sê die jongste finansiële verslae van kleinhandelaars sal interessant wees gegewe die verswakking in kleinhandelgegewens.
Daar was egter een ligpunt. Meubelverkope het met meer as 11% gestyg.
Ontleders sê egter dat die jongste gegewens slegte nuus vir die ekonomie is. Die ekonomie het sedert 2013 nog nie weer met 2% of meer gegroei nie.
Volgens ontleders sukkel die ekonomie om momentum op te tel nadat die land vroeër vanjaar politieke veranderinge ondergaan het. In die proses is Cyril Ramaphosa tot president in Jacob Zuma se plek verkies.
Die ekonomie het ook in die eerste kwartaal teen sy swakste pas in bykans 'n dekade gedaal.
Boonop het die slegte nuus vererger nadat Rand Aksepbank (RAB) en die Buro vir Ekonomiese Ondersoek (BEO) se sakevertroue-indeks van 45 tot 39 in die eerste kwartaal gedaal het.
Ekonome sê egter dat daar 'n groot skuif in Suid-Afrika gebeur het, en dit nog 'n rukkie sal neem voor korrupsie uitgeroei is en staatsbeheerde ondernemings weer positiewe bydraes tot die ekonomie lewer.
Ekonome sê dat baie sakelui steeds 'n wag-en-sien-houding inneem. Daar word egter verwag dat 'n meer positiewe stemming vanaf die tweede helfte van die jaar kan deursypel.
Daar is egter kommer dat die kleinhandelgegewens waarskynlik die weg kan baan vir 'n swakker tweede kwartaal wat die ekonomie in 'n tegniese resessie kan plaas.
Intussen het ontluikende markte se valuta soos die rand vanoggend onder druk gekom nadat die Amerikaanse Federale Reserweraad (Fed) onlangs sy uitleenkoerse verhoog het. Die Fed het ook gewaarsku dat daar ten minste nog vier rentekoersverhogings te wagte kan wees.
BTW kleinhandelsyfers SA statistiek
Liberty-aandele tuimel ná kuberkrakers toeslaan
IMF sê SA het te veel strukturele probleme
Mense koop slaapsakke , tente en opvou stoele om onder 'n boom te gaan bly . Dis hoekom meubelverkope so goed doen….
Stem saam · 3 maande gelede
Stem saam Marous, dit word van vrugtekasplankies en saamgeperste hout gemaak wat nie lank hou en vervang moet word.
'Ons het soveel drome vir hom gehad'
Ma, twee dogters dood in woonstel aangetref
'Kennis van gesin' vas vir moord op ma, twee dogters
Minister van omgewingsake sterf
Die konstitusionele hof het Dinsdag beslis dat gedeeltes van die wet gewysig moet word om die privaat gebruik en -kweek van dagga wettig te maak. Wat dink jy?
Ek ondersteun die uitspraak, want daggagebruik hou baie meer voordele as nadele in.
Ek ondersteun die uitspraak bloot omdat ek dink elkeen behoort self te kan besluit of hy dagga wil gebruik of nie.
Ek is gekant teen die uitspraak. Daggagebruik is skadelik en moet geensins wettig wees nie.
Ek is gekant teen die uitspraak omdat ek dink dit gaan aanleiding gee dat ander onwettige middels ook binnekort gewettig gaan word.